《退老堂》
宋代·李正民

将相勋名纪太常，旌旄聊驻水云乡。栽培草木平泉里，放浪琴书绿野堂。

身健未应亲几杖，公归正欲望轩裳。东山谢傅风流在，盛事齐称左海傍。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。